Държавен вестник, бр. 44, 2022 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  44
69 
 
11.2.2. Органите за управление на маневрирането и аварийните органи за управление позволяват на 
екипажа да изпълнява правилно задълженията си без затруднения, умора или необходимост от 
прекомерна концентрация. 
 
11.2.3. Когато управлението на задвижването или маневрирането се осъществява в пунктовете в близост 
до, но извън работното отделение, прехвърлянето на контрола се извършва само от пункта, който е поел 
управлението.  Осигурява се двупосочна гласова комуникация между всички пунктове, от които могат да 
се изпълняват контролни функции, както и между всеки такъв пункт и позицията за наблюдение.  Повреда 
в системата за управление или за прехвърляне на управлението трябва да намали скоростта на 
плавателния съд, без да се поставят в опасност пътниците или плавателният съд. 
 
11.2.4. При плавателни съдове от категория Б и товарни плавателни съдове системите за дистанционно 
управление на задвижващия механизъм и за управление на посоката се дублират с резервни системи, 
които могат да се управляват от работното отделение. При товарни плавателни съдове, вместо 
резервната система, посочена по-горе, се допуска резервна система, която може да се управлява от 
отделение за контрол на двигателя, като например помещение за контрол на двигателя извън работното 
отделение. 
 
11.3 Аварийни органи за управление 
11.3.1. При всички плавателни съдове мястото или местата в работното отделение, от които се 
упражнява контрол върху маневрирането на плавателния съд и/или на главния двигател, се оборудват 
така че да са леснодостъпни за членовете на екипажа за този пункт, с устройства за управление, които в 
аварийна ситуация, осигуряват: 
 
.1. задействане на стационарни пожарогасителни системи; 
 
.2. затваряне на вентилационните отвори и спиране на вентилационните машини, обслужващи 
помещенията, включени в обхвата на стационарните пожарогасителни системи, ако не са включени в .1; 
 
.3. спиране на подаването на гориво към двигателите в главните и спомагателните машинни отделения; 
 
.4. изключване на всички източници на ел.енергия от основната електрическа разпределителна система 
(работният орган за управление се обезопасява, за да се намали рискът от непреднамерено или 
небрежно активиране); и 
 
.5. спиране на главния двигател и спомагателните механизми. 
 
11.3.2. Когато управлението на задвижването и маневрирането е от пунктове извън работното отделение, 
тези пунктове трябва да имат пряка връзка с работното отделение, което трябва да бъде пункт за 
управление с постоянна вахта. 
 
11.4 Алармена система 
11.4.1. Осигуряват се алармени системи, които сигнализират на пункта за управление на плавателния 
съд чрез визуални и звукови средства за неизправности или опасни състояния.  Сигнализациите трябва 
да продължават да действат, докато бъдат приети, а визуалните индикатори на индивидуалните 
сигнализации - до отстраняване на неизправността, след което сигналната система автоматично се 
връща в нормално работно състояние. Ако е приета сигнализация и се появи втора неизправност, преди 
първата да бъде отстранена, звуковата и визуалната сигнализация се задействат отново. Алармените 
системи трябва да включват тестово съоръжение. 
 
11.4.1.1. Аварийните аларми, даващи индикации за условия, изискващи незабавни действия, са с 
отличителни белези и трябва да се виждат от всички членове на екипажа в работното отделение, като 
сигнализират за следното: 
.1. задействане на система за откриване на пожари; 
.2. пълна загуба на нормалното електрическо захранване; 
.3. превишаване на оборотите на основните двигатели; 
.4. топлинно претоварване на трайно монтирана никел-кадмиева батерия. 
 
11.4.1.2. Алармите с визуален екран, различен от този на алармите, посочени в 11.4.1.1, трябва да 
указват за условия, изискващи действия за предотвратяване на влошаването до опасно състояние. Те 
сигнализират за най-малко следното: 
70 
.1. превишаване на граничната стойност на всеки параметър на плавателния съд, машина или система, различен 
от превишаване на скоростта на двигателя; 
.2. неизправност на нормалното захранване на задвижваните устройства за управление на посоката или 
диферента; 
.3. работа на автоматичните помпи на сантините; 
.4. отказ на компасната система; 
.5. ниско ниво на горивото в резервоара; 
.6. препълване на резервоара за течно гориво; 
.7. гасене на бордови, топови или кърмови навигационни светлини; 
.8. ниско ниво в резервоар за течности, чието съдържание е от съществено значение за нормалната експлоатация на 
плавателния съд; 
.9. неизправност на свързан източник на електроенергия; 
.10. повреда на инсталиран вентилатор за вентилационни помещения, в които могат да се акумулират запалими пари; 
.11. повреда в горивопровода на дизеловия двигател, както се изисква в 9.4.2. 
11.4.1.3. Всички предупреждения по 11.4.1.1 и 11.4.1.2 се подават към всички пунктове, в които се 
изпълняват контролни функции. 
11.4.2. Алармената система трябва да отговаря на съответните конструктивни и експлоатационни 
изисквания за съответните аларми. 
11.4.3. Доколкото е възможно, оборудването за наблюдение на пътническите, товарните и машинните 
отделения за пожари и наводнения е част от интегриран под-център, включващ контрол на наблюдението 
и активирането за всички аварийни ситуации. За този под-център може да е необходим инструментариум 
за обратна връзка, за да се покаже, че инициираните действия са изцяло изпълнени. 
11.5 Система за безопасност 
. Когато са монтирани устройства за отмяна на система за автоматично изключване на главния 
задвижващ механизъм в съответствие с 9.2.2, те трябва да бъдат такива, че да изключват неволно 
задействане.  Когато системата за изключване е задействана, в пункта за управление се подава звукова и 
визуална сигнализация и се осигуряват механизми за отмяна на автоматичното изключване, освен в 
случаите, когато съществува риск от пълна повреда или експлозия. 
Глава 12 - Електрически инсталации 
Част А- Общи положения 
12.1 Общи положения 
12.1.1. Електрическите инсталации следва да бъдат такива, че: 
.1. всички електрически спомагателни мощности, необходими за поддържане на плавателния съд в 
нормални условия на експлоатация и обитаване, да бъдат осигурявани без прибягване до аварийния 
източник на електрическа енергия; 
.2. електрическите мощности от съществено значение за безопасността да бъдат осигурени при различни 
аварийни ситуации, и 
.3. безопасността на пътниците, екипажа и плавателния съд, по отношение на електричеството, да бъде 
гарантирана. 
АХПН трябва да включва електрическата система, като се отчита въздействието на електрическите 
неизправности върху захранваните системи.  В случаите, когато могат да възникнат неизправности, без 
да бъдат открити по време на рутинните проверки на инсталациите, анализът отчита възможността за 
едновременно или последователно възникване на неизправности.